CELEX: 32020R1164
Language: lt
Date: 2020-08-06 00:00:00
Title: Komisijos įgyvendinimo reglamentas (ES) 2020/1164 2020 m. rugpjūčio 6 d. kuriuo leidžiama laikinai nukrypti nuo tam tikrų Įgyvendinimo reglamento (ES) 2019/2072 nuostatų dėl priemonių, kuriomis siekiama neleisti kenkėjams Agrilus planipennis Fairmaire patekti iš Kanados ir Jungtinių Valstijų į Sąjungą ir joje išplisti

7.8.2020   
               
               
                  LT
               
               
                  Europos Sąjungos oficialusis leidinys
               
               
                  L 258/6
               
            
         KOMISIJOS ĮGYVENDINIMO REGLAMENTAS (ES) 2020/1164
         2020 m. rugpjūčio 6 d.
         kuriuo leidžiama laikinai nukrypti nuo tam tikrų Įgyvendinimo reglamento (ES) 2019/2072 nuostatų dėl priemonių, kuriomis siekiama neleisti kenkėjams Agrilus planipennis Fairmaire patekti iš Kanados ir Jungtinių Valstijų į Sąjungą ir joje išplisti
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 41 straipsnio 2 dalį,
         kadangi:
         
                     (1)
                  
                  
                     Tarybos direktyva 2000/29/EB (2) panaikinta ir pakeista Reglamentu (ES) 2016/2031, o jos priedų nuostatos pakeistos Komisijos įgyvendinimo reglamento (ES) 2019/2072 (3) nuostatomis;
                  
               
                     (2)
                  
                  
                     
                        Agrilus planipennis Fairmaire yra kenkėjai, įtraukti į Reglamento (ES) 2019/2072 II priedo A dalį kaip Sąjungoje neaptinkami organizmai. Jie taip pat įtraukti į prioritetinių kenksmingųjų organizmų sąrašą Komisijos deleguotajame reglamente (ES) 2019/1702 (4);
                  
               
                     (3)
                  
                  
                     remiantis 2018 m. Kanadoje ir Jungtinėse Valstijose Komisijos atliktų dviejų auditų metu surinkta informacija, prieš eksportuojant nebuvo pakankamai patikrinta, kaip įgyvendinamos Direktyvos 2000/29/EB IV priedo A dalies I skirsnio 2.3 punkto b parinktyje nurodytos sąlygos. Todėl Komisijos įgyvendinimo sprendimu (ES) 2018/1959 (5), į Sąjungą buvo leidžiama įvežti Kanados ir Jungtinių Valstijų kilmės Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ir Pterocarya rhoifolia Siebold et Zucc. medieną tik gavus oficialius patvirtinimus, nurodytus Direktyvos 2000/29/EB IV priedo A dalies I skirsnio 2.3 punkto a ir c parinktyse. Įgyvendinimo sprendimas (ES) 2018/1959 baigė galioti 2020 m. birželio 30 d.;
                  
               
                     (4)
                  
                  
                     Reglamento (ES) 2019/2072 VII priedo 87 punkto nuostatomis apibrėžiami specialūs reikalavimai, kuriais siekiama neleisti kenkėjams Agrilus planipennis Fairmaire patekti per tam tikrų trečiųjų šalių kilmės medieną į Sąjungą ir joje išplisti. Dabar Direktyvos 2000/29/EB IV priedo A dalies I skirsnio 2.3 punkto b parinkties nuostatos įtrauktos į Reglamento (ES) 2019/2072 VII priedo 87 punkto b parinktį;
                  
               
                     (5)
                  
                  
                     atsižvelgiant į 2018 m. Kanadoje ir Jungtinėse Valstijose Komisijos atliktų auditų rezultatus, vis dar laikoma tikslinga tų trečiųjų šalių kilmės Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ir Pterocarya rhoifolia Siebold et Zucc. medieną leisti įvežti į Sąjungą tik gavus oficialius patvirtinimus, nurodytus Reglamento (ES) 2019/2072 VII priedo 87 punkto a ir c parinktyse;
                  
               
                     (6)
                  
                  
                     šis reglamentas turėtų būti taikomas iki 2023 m. birželio 30 d., kad būtų galima peržiūrėti Reglamento (ES) 2019/2072 VII priedo 87 punktą, atsižvelgiant į mokslo ir technikos pažangą;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Nukrypstant nuo Reglamento (ES) 2019/2072 VII priedo 87 punkto nuostatų, šio reglamento priede aprašytą Kanados ir Jungtinių Valstijų kilmės Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ir Pterocarya rhoifolia Siebold et Zucc. medieną (toliau – nurodytąją medieną) į Sąjungos teritoriją leidžiama įvežti tik gavus oficialius patvirtinimus, nurodytus 87 punkto a ir c parinktyse.
         
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas iki 2023 m. birželio 30 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 6 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 317, 2016 11 23, p. 4.
         
            (2)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).
         
            (3)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).
         
            (4)  2019 m. rugpjūčio 1 d. Komisijos deleguotasis reglamentas (ES) 2019/1702, kuriuo Europos Parlamento ir Tarybos reglamentas (ES) 2016/2031 papildomas nustatant prioritetinių kenkėjų sąrašą (OL L 260, 2019 10 11, p. 8).
         
            (5)  2018 m. gruodžio 10 d. Komisijos įgyvendinimo sprendimas (ES) 2018/1959, kuriuo nukrypstama nuo Tarybos direktyvos 2000/29/EB nuostatų dėl priemonių, kuriomis siekiama neleisti per Kanados ir Jungtinių Valstijų kilmės medieną į Sąjungą patekti ir joje išplisti kenksmingiesiems organizmams Agrilus planipennis (Fairmaire) (OL L 315, 2018 12 12, p. 27).
      
      
         
            PRIEDAS
            
               1 straipsnyje nurodyta mediena
            
            Nurodytoji mediena – šioje lentelėje aprašyta mediena:
            
                        Augalai, augaliniai produktai ir kiti objektai
                     
                     
                        KN kodai
                     
                  
                        
                           Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ir Pterocarya rhoifolia Siebold et Zucc. mediena, išskyrus:
                        
                                    —
                                 
                                 
                                    skiedrų, drožlių, pjuvenų, skutimo drožlių, medienos atliekų ir atraižų pavidalo medieną, kuri visa arba jos dalis gauta iš šių medžių,
                                 
                              
                                    —
                                 
                                 
                                    medinę pakavimo medžiagą medinių dėžių, dėžučių, grotelinių dėžių, būgnų ir panašios taros, padėklų, dėžinių padėklų ir kitų medinių krovimo skydų, padėklų apvadų, pagalbinės medienos pavidalo, faktiškai naudojamą arba nenaudojamą pervežant visų rūšių objektus, išskyrus pagalbinę medieną siuntoms paremti, kuri yra sudaryta iš tos pačios medienos ir yra tokios pat kokybės, kaip siuntoje esanti mediena, ir kuri tenkina tuos pačius Sąjungos fitosanitarinius reikalavimus, kaip siuntoje esanti mediena,
                                    bet įskaitant medieną, kuri nebėra natūralios rąsto formos, ir baldus bei kitus iš neapdorotos medienos pagamintus objektus
                                 
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00